澳門51A號巴士

澳門51A巴士，係一條由新福利做緊，由海擎天總站來回蝴蝶谷大馬路總站嘅巴士線。

背景
2016年8月29號，交通事務局優化林茂塘區來回祐漢、黑沙環公共巴士服務網，方便市民由林茂塘區來回祐漢、黑沙環、機場、路氹城同石排灣，所以開咗呢條線，畀咗新福利做。

2016年12月10號，交通事務局優化路氹城區嘅巴士服務，去蝴蝶谷大馬路方向停完「新城大馬路／金光會展」巴士站之後加停「路氹城馬路／巴黎人」巴士站，去海擎天總站方向停完「連貫公路／新濠影匯」巴士站之後加停「路氹城馬路／新濠影匯」巴士站。

2017年2月25號，交通事務局調整呢條線班次，禮拜一到六班次調整做六到十八分鐘一班，禮拜日同公眾假期班次調整做六到廿分鐘一班；同埋為咗理順呢線嘅運作，唔再停「沙梨頭北街/筷子基北灣」巴士站，加停「筷子基社屋」巴士站。

2017年4月18號，交通事務局將呢條線去蝴蝶谷大馬路方向，響停完「筷子基社屋」巴士站之後加停「關閘總站」巴士站。

2017年5月20號，交通事務局調整呢條線班次，朝早九點到晚黑四點班次調整由平時十到十五分鐘、禮拜日同公眾假期十二到十五分鐘，改為平時十二到十五分鐘、禮拜日同公眾假期十五到十八分鐘。

2017年9月30號，交通事務局將呢條線去蝴蝶谷大馬路方向，響停完「北安出入境事務廳」巴士站之後加停「氹仔客運碼頭」巴士站，去海擎天總站方向停完「機場圓形地／偉龍」巴士站之後加停「氹仔客運碼頭」巴士站。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

2018年4月21號，交通事務局調整澳門巴士票價，呢條線嘅收費亦跟住調整：全程收費係六蚊葡幣，唔再分區收費。

用車
2016年8月29號到2016年12月18號：蘇州金龍KLQ6115GQ 三門大巴。

2016年12月19號開始：蘇州金龍KLQ6115GQ 三門大巴、蘇州金龍KLQ6108GQ28E4 雙門大巴。

走線

車費
全程車費：六幣葡幣。
用澳門通全民卡，只係扣3蚊，其餘由政府畀。
用澳門通學生卡，只係扣1.5蚊，其餘由政府畀。
用澳門通長者卡同殘疾卡，免費，全部由政府畀。

服務

停站

攷

澳門巴士線一覽
澳門巴士轉乘服務
澳門巴士車費優惠計劃

拎
新福利公共汽車有限公司

51A